
Република Србија

	МИНИСТАРСТВО ФИНАНСИЈА
УПРАВА ЦАРИНА
Сектор за финансијске, инвестиционе и правне послове
 Број:003062010 2026 10521 008 009 405 023

	Датум: 16.09.2026. године

	Булевар Зорана Ђинђића 155а
Б е о г р а д
                                 ЈС



ЗАПИСНИК О ФАЗАМА У СПРОВЕДЕНОМ ПОСТУПКУ ЗАКУПА НЕПОКРЕТНОСТИ ОД ЈАВНОГ ПРЕДУЗЕЋА ИЛИ ПРИВРЕДНОГ ДРУШТВА КОЈИ СУ ДРЖАОЦИ ТЕРМИНАЛА ЗА ПОТРЕБЕ ЦАРИНАРНИЦЕ СУБОТИЦА - ЦАРИНСКА ИСПОСТАВА ЈАВНА СКЛАДИШТА СУБОТИЦА

1. У складу са чланом 12. став 1. тачка 1. Закона о јавним набавкама („Службени гласник РС”, број 91/19 и 92/23), Интерног акта за спровођење поступка закупа непокретности за потребе Републике Србије – Министарства финансија – Управе царина – Пречишћен текст  број 148-IV-404-01-4/14/2016 од 28. септембра 2020. године, Измене и допуне Интерног акта за спровођење поступка закупа непокретности за потребе Републике Србије – Министарства финансија – Управе царина – Пречишћен текст број 148-IV-404-01-4/14/2016 од 28.09.2020. године, заведеног под бројем 148-IV-404-01-4/14/2016 дана 07. августа 2023. године, а све у складу са Планом закупа непокретности за 2026. годину, Управа царина покренула је и спровела поступак закупа непокретности од јавног предузећа или привредног друштва који су држаоци терминала за потребе Царинарнице Суботица - Царинска испостава Јавна складишта Суботица, број 24/2026.
2. Поступак је покренут од стране Царинарнице Суботица, иницијални акт 03.01. Број Д-002218226 2026 10521 024 002 405 029 од 22.05.2026. године. 
3. Комисија Управе царина у саставу: Јелена Симић - члан, Сања Јагодић – заменик члана, Весна Јовановић - члан, Петар Пијовић – заменик члана, Драган Јовановић – члан, Слободан Милосављевић – заменик члана, Драгослав Андрић – члан, Мира Ганић – заменик члана, Игор Анђелковић – члан, Радмила Николић – заменик члана, образована је решењем број 003062010 2026 10521 008 009 405 023 од 26.06.2026. године, ради спровођења предметног поступка.
4. Јавни позив за подношење понуде објављен је у дневним новинама ''Ало'' и на Порталу Управе Царина дана 08.07.2026. године.
5. Захтевано је да понуђени простор испуњава следеће услове:
а) да се налази у близини јавне саобраћајнице којом се могу кретати теретна моторна возила велике носивости;
б) да се налази ван центра насеља уколико то омогућује локација месно надлежног царинског органа;
в) да се не налази у оквиру слободне зоне;
г) да је ограђен, осветљен и обезбеђен;
д) да има довољан пословни простор за смештај царинских службеника који обављају послове царинског надзора, царинске контроле и стављања робе у царински поступак, са обезбеђеним системом за хлађење и грејање, укупне површине од 390 до 420 m2 који чини осам одвојених канцеларија, од чега седам канцеларија за царинске службенике на пословима царинског надзора, контроле и стављања робе у царински поступак и једна одвојена канцеларија за потребе руководиоца испоставе, 
- да поседује два санитарна чвора укупне површине од 10 m2 до 20 m2 (један за потребе запослених у царинској испостави други за кориснике терминала),
- да поседује просторију за архиву површине од 15 m2 до 25 m2 ;
ђ) да има довољан простор са чврстом подлогом за смештај моторних возила која превозе робу и моторних возила као робе која су предмет одређеног царинског поступка, (површине од 4.000 m2 до 4.100 m2);
е) да у кругу терминала има постављену колску вагу и платформу за преглед робе;
ж) да има довољан складишни простор отвореног и затвореног типа погодан за смештај и чување робе, са услугом у погледу истовара, утовара, вагања, запримања и отпреме из складишта, а све под надзором царинског органа. 
Складишни простор отвореног типа треба да буде површине од 4.400 m2 до 4.500 m2, за смештај привремено задржане и одузете робе и возила, ограђен високом и чврстом оградом, у потпуности  покривен видео надзором од 0-24 часа.
Складиште затвореног типа треба да буде површине од 1.100 m2 до 1.200 m2  са могућношћу палетног слагања робе (регално слагање палета).
з) да поседује потребну комуникацијску инфраструктуру, којом би се омогућило повезивање са ИТ системом Управе царина.

6. Благовремено до рока одређеног за подношење понуда 16.07.2026. године до 12.00 часова, пристигла је понуда понуђача и то:

	Редбр.
	Назив понуђача
	Датум пријема
	Час
	Понуда заведена

	1
	2
	3
	4
	5

	1.
	''ТЕРМИНАЛ СУ'' д.о.о. Суботица, Биковачки пут 11а, понуда број 12/26 од 14.07.2026. године
	16.07.2026.
	11:28:21
	003387222 2026 10521 008 000 405 001



                               	
    
7. Oтварању понуда присуствовао је представник понуђача, Васић Милан. Комисија је сачинила Записник о отварању понуда број 003062010 2026 10521 008 009 405 023 од 16.07.2026. године.

8. Представници Сектора за ИКТ нису имали потребу да изађу на лице места из разлога што је Управа царина на основу претходног уговора о закупу већ у поседу овог простора. Али представници Комисије из Царинарнице Суботица су из разлога провере да ли држалац терминала и даље испуњава услове из предметне Инструкције, извршили преглед простора и о томе сачинили записник број 003519501 2026 10521 024 002 000 001 од 24.07.2026. године, којим је констатовано да простор испуњава услове из Јавног позива. 

9. На основу Одлуке о додели уговора број 003062010 2026 10521 008 009 405 023 од 27.07.2026. године, закључен је Уговор о закупу непокретности од јавног предузећа или привредног друштва који су држаоци терминала за потребе Царинарнице Суботица- Царинска испостава Јавна складишта Суботица, број 003062010 2026 10521 008 009 405 023 од 27.07.2026. године.

	
	
	КОМИСИЈА:

	
	Јелена Симић, члан  



	
	Весна Јовановић, члан



	
	Драган Јовановић, члан



	
	Драгослав Андрић, члан

